钦定古今图书集成/理学汇编/经籍典/第085卷 > 群书考索 > 章俊卿论四营成易之说
## 钦定古今图书集成/理学汇编/经籍典/第085卷 > 群书考索 > 章俊卿论四营成易之说

不观《周易》《系辞》，无以知四营之说；不读《三坟》《易典》，无
以辨“四营”之名。夫分二象两，挂一象三，揲四象时归
奇象闰，蓍法有四，果足谓之“四营乎？”曰：非也。老阳数
九，老阴数六，少阳数七，少阴数八，各以四推，果足谓
之“四营乎？”曰：非也。盖营者经营之谓，而四者言四正
之卦也。乾坤离坎为四正卦，位八卦于四方，而以四
正之卦，左右而经营之，是为“四营。”何以言之？盖《干》营
左重得十八卦，始于《讼》《鼎》《大畜》《需》《革》《无妄》，中于《遁》《睽》
《巽》《大壮》《家人》《兑》《履》，终于《姤》《夬》《大有》《同人》《小畜》。此则以
纯《干》之体而一营也。《坤》营左重得二十四卦，始于《临》
《蹇》《震》《观》《解》《艮》，中于《否》《泰》《随》《蛊》《既济》《未济》《师》《谦》《复》《比》，终
于《豫》《剥》《升》《屯》《明夷》《萃》《晋》《蒙》。此则以纯坤之体而二营
也。离营右重，得十四卦，始于《中孚》《大过》，中于噬《嗑》《涣》
《恒》《贲》《节》《咸》，终于《旅》《损》，并《丰》《益》《困》。此则以纯离之体而
三营也。坎营右重，又生四卦，始于《小过》，中于《颐》，终于
《渐》《归妹》。此则以纯坎之体而四营也。故《周易系辞》曰：
“四营而成易”，《三坟易典》曰：“四营而成重卦。”正谓是也。